[{"text_idx": "#000001", "text": "Mae gw\u0302yl gerddoriaeth fwyaf Cymru, Gw\u0302yl y Dyn Gwyrdd, wedi datgelu manylion cyntaf trefniadau\u2019r digwyddiad ar gyfer 2022. Wedi blwyddyn o saib oherwydd yn pandemig yn 2020, dychwelodd Gw\u0302yl y Dyn Gwyrdd yn llwyddiannus eleni ac fe fydd yn cael ei chynnal ar 18-21 Awst blwyddyn nesaf."}, {"text_idx": "#000002", "text": "Fel blas cyntaf o\u2019r arlwy yn 2022, mae\u2019r trefnwyr wedi datgelu enw un o\u2019r headliners cyntaf fydd yn perfformio sef yr enillydd Gwobr Mercury, Michael Kiwanuka."}, {"text_idx": "#000003", "text": "Dyma fydd y pedwerydd gwaith i Kiwanuka, sydd hefyd wedi\u2019i enwebu ar gyfer gwobrau BRIT a Grammy, berfformio yn yr w\u0302yl."}, {"text_idx": "#000005", "text": "2022 fydd ugeinfed pen-blwydd yr w\u0302yl, ac yn o\u0302l Rheolwr Gyfarwyddwr yr w\u0302yl, Fiona Stewart, maent yn cynllunio \u201cllawer o sypreisys arbennig, a\u2019r parti gorau erioed\u201d."}, {"text_idx": "#000006", "text": "Mae tocynnau ar gyfer yr w\u0302yl eisoes ar werth, gyda nifer cyfyngedig iawn o docynnau \u2018cyntaf i\u2019r felin\u2019 ar gyfer y penwythnos. Unwaith bydd rhain wedi\u2019u gwerthu bydd tocynnau cyffredinol yn mynd ar werth."}]